# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2023. MÁRCIUS 7-I RENDKÍVÜLI, NYILVÁNOS ÜLÉSÉRE

**TÁRGY:**

**Balatonkeresztúr és Balatonmáriafürdő Községek Tűzoltó Egyesületének támogatási kérelme**

**ELŐADÓ:**

**GALÁCZ GYÖRGY**

## POLGÁRMESTER

**Készült:** Balatonmáriafürdő Község Önkormányzati Képviselő-testületének 2023. március 7-ei, rendkívüli, nyilvános testületi ülésére

**Tárgy:** Balatonkeresztúr és Balatonmáriafürdő Községek Tűzoltó Egyesületének támogatási kérelme

**Tisztelt Képviselő-testület!**

Balatonmáriafürdő Község Önkormányzat Képviselő-testülete a civil szervezetek támogatási rendjéről szóló 23/2018.(X.19.) önkormányzati rendelet alapján a 2023. január 16-ai nyilvános ülésén a **2/2023.(I.16.) határozatában már 340.000 Ft támogatási összeget állapított meg a Balatonkeresztúr és Balatonmáriafürdő Községek Tűzoltó Egyesülete részére.**

**Az Egyesület Elnöke azzal a kéréssel fordult önkormányzatunkhoz, hogy további 200.000 Ft rendkívüli támogatást biztosítsunk részükre.** Kérelmében előadja, hogy feladatiakat egy 2017-ben vásárolt Steyer-590 típusú gépjárműfecskendővel látják el, ami meghibásodott. Több árajánlatot is kértek, azonban **a legkedvezőbb is meghaladja a 800.000 Ft-os javítási költséget.**

**Ez az összeg meghaladja az Egyesület forrásit, egyéb kiadásaik miatt pedig akadályozná a működésüket is.**

*(A kérelem az előterjesztés mellékletét képezi.)*

Az Egyesület minden eddigi kapott támogatásáról határidőben, az előírásoknak megfelelően elszámolt. A 2022. évi támogatások felhasználásáról 2023. február 15-ig benyújtotta a pénzügyi és szakmai dokumentációt.

Mivel a Tűzoltó Egyesület zavartalan munkája elengedhetetlen a településünk részére, javaslom, hogy a kért támogatási összeget biztosítsuk részükre.

**Határozati javaslat:**

**Balatonmáriafürdő Község Önkormányzat**

**Képviselő-testületének …/2023.(I…) határozata**

**a Balatonkeresztúr és Balatonmáriafürdő Községek Tűzoltó Egyesületének támogatási kérelméről:**

Balatonmáriafürdő Község Önkormányzat Képviselő-testülete megismerte ***a Balatonkeresztúr és Balatonmáriafürdő Községek Tűzoltó Egyesületének*** támogatási kérelmét és a 2023. évi költségvetés terhére – külön megállapodás alapján ***200.000 Ft*** vissza nem térítendő támogatást nyújt az Egyesület eszközeinek javítása céljából.

A Képviselő-testület felhatalmazza a Polgármestert a megállapodás megkötésére és a felkéri, hogy gondoskodjon az összeg kifizetéséről.

**Határidő:** 8 nap értesítésre

**Felelős:** Galácz György polgármester

Balatonmáriafürdő, 2023. március 2.

Galácz György sk.

polgármester