**E L Ő T E R J E S Z T É S**

****

**BALATONMÁRIAFÜRDŐ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**2023. MÁRCIUS 7-EI**

**RENDKÍVÜLI, NYILVÁNOS ÜLÉSÉRE**

**TÁRGY:**

**BALATONMÁRIAFÜRDŐ TELEPÜLÉSKÉPI ARCULATI KÉZIKÖNYVE**

**ÉS TELEPÜLÉSKÉPVÉDELMI RENDELETE MÓDOSÍTÁSÁNAK**

**ELFOGADÁSA**

**ELŐADÓ:**

**GALÁCZ GYÖRGY**

**POLGÁRMESTER**

**Készült:** Balatonmáriafürdő Község Önkormányzati Képviselő-testületének 2023. március 13-ai nyilvános testületi ülésére

**Tárgy**: Balatonmáriafürdő településképi arculati kézikönyve és településképvédelmi rendelete módosításának elfogadása

**Tisztelt Képviselő-testület!**

A Képviselő-testület 125/2022.(XI.09.) számú döntésével kezdeményezte Balatonmáriafürdő településrendezési eszközeinek 16. számú módosítását. A módosítási csomag 4 módosítási pontot tartalmaz, melyből az egyik módosítás a Vilma utca 98. számú (157/2 hrsz-ú) önkormányzati ingatlanon álló helyi védett épület védettségi státuszának törlésére irányul. A helyi védettség levételéhez a településrendezési eszközök módosítása előtt a Településképi arculati kézikönyv, (továbbiakban: TAK) és a Településképi rendelet (továbbiakban: TKR) módosítására van szükség.

A TAK és a TKR módosításának véleményezési szakasza lefolytatásra került, a TAK módosítására észrevétel nem érkezett, a TKR módosító rendeletével kapcsolatban csak az állami főépítész tett észrevételt, amely észrevételek alapján a településtervező javította a módosító rendelet tervezetét. A képviselő testület ezt követően 24/2023.(II.13.) számú határozatával lezárta az egyeztetési szakaszt és a 4/2023.(II.15.) számú rendeletével elfogadta a TKR módosítását.

**A hatályos jogszabályok értelmében a TKR alapja a jóváhagyott TAK, tehát** **a TKR elfogadását meg kell, hogy előzze a TAK elfogadása**, ami a fent leírt folyamatban adminisztratív hiba miatt nem történt meg. A véleményezési szakaszt lezáró határozat a TAK módosítás elfogadását nem nevesítette, ezért a TAK módosításának utólagos elfogadására van szükség.

A TKR elfogadását, illetve a rendeletmódosítást meg kell, hogy előzze a TAK elfogadása.

Balatonmáriafürdő, 2023. 03. 03.

Galácz György

polgármester

**Döntési javaslat**

**Balatonmáriafürdő Község Önkormányzat Képviselő-testületének**

**……./2023.(III.7.) számú határozta**

**a Balatonmáriafürdő Településképi arculati kézikönyvének elfogadásáról**

1. Balatonmáriafürdő Község Önkormányzatának Képviselő-testületeTelepülésképi arculati kézikönyve módosított dokumentációját megismerte, megállapította, hogy a véleményezési szakasz során észrevétel, kifogás nem érkezett ezért a 24/2023.(II.13.) határozatával a véleményezési szakaszt lezárta. Fentiek alapján **Balatonmáriafürdő Község Önkormányzatának Képviselő-testülete Balatonmáriafürdő Településképi arculati kézikönyvének módosítását elfogadja.**
2. **Balatonmáriafürdő Község Önkormányzatának Képviselő-testülete megbízza a polgármestert, hogy** a 419/2021.(VII.15). Korm. rendelet 72.§ (1) bekezdés a) pontja alapján **a kézikönyvet az elfogadását követően legkésőbb a közzététel napján, valamint a településképi rendeletet az elfogadását követően legkésőbb a hatálybalépése napján töltse föl az E-TÉR felületre.**

**Határidő:** azonnal

**Felelős:** Galácz György polgármester

**Balatonmáriafürdő Község Önkormányzat Képviselő-testületének**

**6/2023. (III...) önkormányzati rendelete**

**Balatonmáriafürdő Község településképének védelméről szóló 4/2021. (III.16.) számú önkormányzati rendelet módosításáról**

Balatonmáriafürdő Község Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 6/A. § (3) bekezdésében és a 62. §. (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 1. pontjában és az Étv. 6. § (1) bekezdésében meghatározott feladatkörében eljárva, valamint - a 45. § (8) bekezdése és a 49/A. § (7) bekezdése tekintetében - az Alaptörvény 32. cikk (1) bekezdés a) pontjában kapott felhatalmazás és a 32. cikk (2) bekezdésben kapott feladatkörében - eredeti jogalkotói jogkörében eljárva - a következőket rendeli el:

**1. §**

A településkép védelméről szóló 4/2021. (III.16.) önkormányzati rendelet 21. § (15) bekezdése helyébe a következő rendelkezés lép:

„(15) *A zöldterületet csak rendeltetésszerűen szabad használni. Ettől eltérő ideiglenes használtra szóló engedélyt a* ***Közös Önkormányzati Hivatal jegyzője*** *adja azzal a kikötéssel, hogy a kérelmező köteles biztosítani a zöldterület megóvását és az esetleg keletkező kárt megtéríteni, a használat során keletkezett szennyeződést eltakarítani, a zöldfelületet felújítani*”

**2. §**

A településkép védelméről szóló 4/2021. (III.16.) önkormányzati rendelet 25. § (6) bekezdés k) pontja helyébe a következő rendelkezés lép:

*(A településkép védelme érdekében nem helyezhető el reklámhordozó a közterületen és a közforgalom számára megnyitott magánterületen vagy onnan látható módon:)*

„*k)* ***helyi védelem*** *alatt álló épületen, területen*.”

**3. §**

A településkép védelméről szóló 4/2021. (III.16.) önkormányzati rendelet 27. § (1) és (2) bekezdése helyébe a következő rendelkezések lépnek:

„(1) A 26. § (3) bekezdésében meghatározott berendezések kialakításának illeszkednie kell az épület

*a)* homlokzati kialakításához, vízszintes és függőleges tagolásához;

*b)* színéhez;

*c)* arányrendszeréhez;

*d)* nyílászáróinak kiosztásához, ritmusához;

*e)* homlokzatán megjelenő egyéb berendezésekhez.

(2) A 26. § (3) bekezdésében meghatározott berendezés még részben sem takarhatja épület nyílászáró szerkezetét, párkányát, korlátját és egyéb meghatározó építészeti elemét és nem változtathatja meg azok karakterét; több rendeltetési egység esetén a berendezések csak egységes koncepció szerinti kialakításban helyezhetők el a földszinti portál felett, az osztópárkány alatti sávban. Nyílászárók közötti falszakaszokon és a tetőfelületen nem alakítható ki.”

**4. §**

Ez a rendelet a kihirdetését követő napon lép hatályba.

|  |  |
| --- | --- |
| ………………………………………  Galácz György  polgármester | ……………………………………………  Mestyán Valéria  címzetes főjegyző |

Rendelet kihirdetve: 2023. március 3.

Mestyán Valéria

címzetes főjegyző

**Végső előterjesztői indokolás**

Balatonmáriafürdő Község településképének védelméről szóló 4/2021. (III.16.) számú önkormányzati rendelet módosítását követően az gyakorlati alkalmazás során technikai és elírási hibákat lelt fel, melyeket jelen módosítással orvosol.

A polgármesteri hivatal megjelölés nem megfelelő, mivel Közös Önkormányzati Hivatal látja el a feladatokat, helyesírási hiba a helyi védelem szó, melyet külön kell írni, a rendeletben nem így szerepelt. Az Ör. 27.§ (1) és (2) bekezdése rossz hivatkozást tartalmaz, azok helyesen a 26.§ (3) bekezdése.

A jelen módosítást semmilyen szabályozási kérdést nem érint, csak technikai jellegű javításokat tartalmaz.

**Előzetes hatásvizsgálat**

**Balatonmáriafürdő Község Önkormányzat Képviselő-testületének a**

településkép védelméről szóló 4/2021. (III.16.) számú önkormányzati rendelet módosításához

Balatonmáriafürdő Község Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 6/A. § (3) bekezdésében és a 62. §. (6) bekezdés 6. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. §. (1) bekezdés 1. pontjában és az Étv. 6.§ (1) bekezdésében meghatározott feladatkörében eljárva, valamint - a 45.§ (8) bekezdése és a 49/A. § (7) bekezdése tekintetében - az Alaptörvény 32. cikk (1) bekezdés a) pontjában kapott felhatalmazás és a 32. cikk (2) bekezdésben kapott feladatkörében - eredeti jogalkotói jogkörében eljárva alkotja meg rendeletet.

A jogalkotásról szóló 2010. évi CXXX. törvény (a továbbiakban: Jat.) 17.§ (1)-(2) bekezdése alapján a rendelet várható következményeiről – az előzetes hatásvizsgálat tükrében – az alábbi tájékoztatást adom:

1. A rendelet valamennyi jelentősnek ítélt hatása, különösen:

a) *A rendelet társadalmi, gazdasági, költségvetési hatása: nincs*

*b) A rendelet környezeti és egészségügyi következményei:* nem határozhatók meg.

c) *A rendeletnek adminisztratív terheket befolyásoló hatása:* nincs,

2. A jogszabály megalkotásának szükségessége, a jogalkotás várható következménye: a rendelet gyakorlati alkalmazása során derült fény technikai és helyesírási hibákra, amely a rendelet szövegének pontosítását tette szükségszerűvé.

3. A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Balatonmáriafürdő 2023. 03.03.

Mestyán Valéria

címzetes főjegyző